দক্ষিণে স্বস্তি, উত্তরে বৃষ্টি। দোলের আগে আপাতত এই পূর্বাভাসই জারি করল আলিপুর আবহাওয়া দফতর।
গত কয়েকদিন ধরেই বাংলাদেশের উপর দিয়ে বিহার থেকে অসম পর্যন্ত অবস্থান করছিল নিম্নচাপ অক্ষরেখা। সেটি ধীরে ধীরে পূর্ব দিকে সরে যাচ্ছে। ফলে আপাতত কলকাতা-সহ গোটা দক্ষিণবঙ্গে বৃষ্টির সম্ভাবনা নেই। দোল পর্যন্ত দক্ষিণবঙ্গে শুকনো আবহাওয়াই থাকবে। কলকাতার সর্বোচ্চ তাপমাত্রা থাকতে পারে ৩৫ ডিগ্রি সেলসিয়াসের পাশাপাশি। সর্বনিম্ন তাপমাত্রা থাকতে পারে ২০ থেকে ২২ ডিগ্রির মধ্যে।
সঞ্জীব বন্দ্যোপাধ্যায়, অধিকর্তা, আলিপুর আবহাওয়া দফতর
 

তবে দক্ষিণবঙ্গে শুকনো আবহাওয়া থাকলেও উত্তরবঙ্গের জেলাগুলিতে দোল পর্যন্ত বিক্ষিপ্ত বৃষ্টি হওয়ার সম্ভাবনা রয়েছে। আবহাওয়া দফতর জানিয়েছে দার্জিলিঙ, কালিম্পঙ, আলিপুরদুয়ার, কোচবিহার এবং জলপাইগুড়িতে বিক্ষিপ্ত বৃষ্টি হতে পারে ২ মার্চ পর্যন্ত।